Casa de Cultură a Municipiului Timișoara anunță că deschiderea Târgului de Paști va avea loc duminică, pe 31 martie 2024.
Astfel, la finalul Liturghiei pascale catolice, estimat la ora 12:30, Alaiul Primăverii, animat de îngerul gigantic al Asociației Teatru pe Roți și de un grup de copii de la școala de dans Mini-Mini Reflex, va porni de la Domul Romano-Catolic din Piața Unirii, spre Piața Libertății, unde va avea loc și un scurt spectacol al micilor "îngerași".
Acest moment este menit a fi un dar adus timișorenilor care sărbătoresc Paștele pe 31 martie.
Seara, începând cu ora 18:00, Piața Libertății va răsuna în acordurile orchestrei simfonice "Lira", protagonista concertului extraordinar de Paști, care propune un program minunat, ales pentru o mare sărbătoare și alcătuit din compoziții nemuritoare de Glazunov, Vivaldi, Strauss, Weber și Haciaturian. Dirijor: Radu Popa. Concert-maestru: Cristian Dragalina.
Peste 70 de evenimente pentru toate gusturile și vârstele
De la deschiderea oficială, pe 31 martie, până pe 6 mai, oaspeții de toate vârstele sunt invitați să se bucure de peste 70 de evenimente – de la concerte și recitaluri muzicale, la spectacole de dans, folclor, teatru, film, animație stradală, picnic, dar și ateliere pentru copii. Acestea vor avea loc în trei piețe emblematice ale Timișoarei: Piața Libertății, Piața Sfântul Gheorghe și Piața Traian, unde Târgul de Paști se va deschide pe 20 aprilie.
Ateliere pentru copii în Piața Victoriei
În perioada 6-28 aprilie, fosta florărie din Piața Victoriei va găzdui ateliere cu tematică pascală, pentru copii. Programul acestora este de luni până vineri, între orele 9:00-12:00, iar la sfârșiturile de săptămână, între orele 10:00-13:00 și 15:00-18:00. Programul detaliat al atelierelor, cu detalii despre fiecare atelier în parte, va fi anunțat în curând, atât presei, cât și pe paginile noastre de web și Facebook.
Pe 28 aprilie, orașul se gătește de Florii
De Florii, pe 28 aprilie, Târgul de Paști va fi reîmprospătat cu activități și surprize florale, menite să onoreze această sărbătoare importantă a calendarului spiritual.
Programul detaliat al Târgului de Paști:
Duminică, 31 martie 12:30 Alaiul Primăverii (pornire din Piața Unirii)
18:00 Concert extraordinar de Paște, Orchestra "Lira"
Marți, 2 aprilie 18:00 Perfect Music, Aly Dance, Anne Dance Studio, Școala Ramona Iatan
Joi, 4 aprilie 18:00 Liceul Teoretic Babel, Mini Mini Reflex, Școala "Artistul de mâine"
Sâmbătă, 6 aprilie 17:00 Alba ca Zăpada și cufărul celor șapte pitici, Teatrul Merlin
Dinamic Dance, Magicianul Robert Tudor
Animație stradală cu Teatru pe Roți
Duminică, 7 aprilie 17:00 Beg Art, Ballet School Denisse; "Tina și Iepurașul", Teatrul Magic Oz
"Gaudium Solis", Peregrinii; Animație stradală cu Teatru pe Roți
Marți 9 aprilie 17:30 Corala ACSMT (Asociația Pensionarilor), Florica Munteanu, folk
Corala CARMINA DACICA, The Dancers, Școala de muzică MRB
Joi 11 aprilie 18:00 TRIO MERAKI, Facultatea de Muzică și Teatru
"Four seasons of Buenos Aires" – A. Piazzola
Magnum Team, Diana Matei & Incubatorul de Artă
Sâmbătă, 13 aprilie 18:00 "Image kids", dans modern; "Cromatik Art", Sânnicolau Mare "Choarda liberă", Liceul Waldorf
Coloana sonoră de la filmul "Asimptomatic"
Recital Ovidiu Dodo Moldovan (Cumi) & Kristin Dorseea
Duminică, 14 aprilie 17:30 Active Dance Studio, Dance with Francisca
Ionuț Dorobanțu & Alina Mihocaș
Tango simfonic, Analia Selis & Orchestra Lira
Marți, 16 aprilie 17:30 Chic Dance, Extrem Dance, Palatul Copiilor
Joi, 18 aprilie 18:00 Cvartet Music Age, Lia Burg, Adrian Ilie & Loris Negruț, Trupa Remember
Sâmbătă, 20 aprilie 17:00 "Capra cu trei iezi", Teatrul "Ioan Slavici", Arad
Școala de Muzică "Cantodena"
Ansamblul "Timișul" Tineret
Duminică, 21 aprilie 17:00 Ansamblul Universității de Științele Vieții "Mihai I"
Ansamblul "Timișul"
Marți, 23 aprilie 17:00 Grupul vocal al Liceului Teoretic Special "Iris", Incubatorul de Arte
RECITAL MUSICAL, Facultatea de Muzică și Teatru
Spectacol Teatru pe Roți (Piața Sf. Gheorghe)
Joi, 25 aprilie 17:30 Dancing Stars Team, Recital Dragoș Moldovan & Andreea Vlas
Beck Corlan & Band, Bega Blues Band
Sâmbătă, 27 aprilie 18:00 Tineri artiști bănățeni premiați, Recital Vizi Imre
Concert ALEXANDRA UNGUREANU
Duminică, 28 aprilie 18:00 Lady Sax, Jazz Tribe, "Come into the light!", Magnum Team
Marți 30 aprilie 18:30 Pricesne, Liceul de Artă "Ion Vidu", Recital de toacă Grigore Teodorescu
Recital de pricesne Paula Hrișcu & Corala Contrast
Miercuri 1 mai 10:00 Cinema în aer liber pentru copii
18:00 Muzică de film cu Mădălin Luca Quintet; cinema în aer liber
Luni, 6 mai 17:00 "Mica și marea muzică de seară", concert Orchestra Lira
Cosmin Rafael Bălean Band, MARIUS MIHALACHE & BAND